CELEX: 62020TN0634
Language: da
Date: 2020-10-21 00:00:00
Title: Sag T-634/20: Sag anlagt den 21. oktober 2020 — UPTR mod Parlamentet og Rådet

21.12.2020   
            
            
               DA
            
            
               Den Europæiske Unions Tidende
            
            
               C 443/24
            
         
      Sag anlagt den 21. oktober 2020 — UPTR mod Parlamentet og Rådet
      (Sag T-634/20)
      (2020/C 443/28)
      Processprog: nederlandsk
      
         Parter
      
      
         Sagsøger: Unie van Professionele Transporteurs en Logistieke Ondernemers (UPTR) (Herstal, Belgien) (ved advokat F. Vanden Bogaerde)
      
         Sagsøgt: Europa-Parlamentet og Rådet for Den Europæiske Union
      
         Sagsøgerens påstande
      
      
                  —
               
               
                  Annullationssøgsmålet antages til realitetsbehandling.
               
            
                  —
               
               
                  Artikel 2, nr. 4), i Europa-Parlamentets og Rådets forordning (EU) 2020/1055 af 15. juli 2020 om ændring af forordning (EF) nr. 1071/2009, (EF) nr. 1072/2009 og (EU) nr. 1024/2012 med henblik på at tilpasse dem til udviklingen i vejtransportsektoren annulleres.
               
            
                  —
               
               
                  Afgørelsen om sagsomkostningerne udsættes.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om tilsidesættelse af artikel 3, stk. 3, TEU og princippet om fri udveksling af tjenesteydelser
                  På området for vejtransport, og nærmere bestemt cabotagekørsel, bør tilstræbes en gradvis liberalisering. Den anfægtede bestemmelse i forordning 2020/1055 medfører et tilbageskridt i det liberaliseringsniveau, som hidtil er nået, idet den fastsætter en betydelig restriktion, der særligt er til skade for de transportvirksomheder, som er medlemmer af den sagsøgende organisation. Ønsket om at undgå misbrug af cabotagekørsel, der ligger til grund for den anfægtede bestemmelse, tilgodeses allerede ved andre EU-retlige foranstaltninger (mobilitetspakken).
               
            
                  2.
               
               
                  Andet anbringende om tilsidesættelse af proportionalitetsprincippet
                  Den konsekvensanalyse, som forud for vedtagelsen af den forordning, hvori den anfægtede bestemmelse indgår, var blevet foretaget vedrørende Kommissionens forslag til forordning, blev ikke opdateret inden vedtagelsen af forordningen. Europa-Parlamentet og Rådet foretog imidlertid betydelige ændringer i Kommissionens forslag, og det var derfor hensigtsmæssigt og nødvendigt at opdatere konsekvensanalysen.